Rikunarita-ORG/Wikinium huggingface dataset:
# आक्रामक जाति

कुडज़ू एक जापान की देशज लता है जो विश्व के कई अन्य भागों में तीव्रता से घुसपैठ कर चुकी है
**आक्रामक जाति** या **आक्रामी जाति** (invasive species) उस पादप, कवक या जन्तु प्रजाति को कहते हैं जो किसी स्थान विशेष की देशज नहीं हो बल्कि उसे कहीं से लाकर नये वातावरण में स्थापित किया गया हो। सामान्य शब्दों में इसे 'घुसपैठी जीव जाति' भी कह सकते हैं।

## इन्हें भी देखें

* नाशीजीव
* पार्थेनियम

## सन्दर्भ

## बाहरी कड़ियाँ

* Alien facts in hindi Archived 2020-06-14 at the वेबैक मशीन
* आक्रमणकारी विदेशज प्रजातियाँ (Invasive Alien Species)
# खोपड़ी

| *करोटि* |
| --- |
|  |
| मानव करोटि |
|  |
| तंत्र | कंकाल तन्त्र |

**करोटि** या **खोपड़ी** मस्तिष्क के लिए एक सुरक्षात्मक गुहा रूपी अस्थि है। करोटि चार प्रकार की अस्थियों से बनी होती है, जैसे कपालास्थियाँ, चेहरे की अस्थियाँ, कर्ण अस्थियाँ और ह्यॉइड अस्थि। यद्यपि दो भाग अधिक प्रमुख हैं: कपाल और हनु। मनुष्यों में, ये दो भाग न्यूरोक्रेनियम और विसेरोक्रेनियम (चेहरे का कंकाल) हैं जिसमें सबसे बड़ी अस्थि के रूप में हनु शामिल है। करोटि कंकाल का सबसे अग्रवर्ती भाग बनाती है और यह शीर्षविकास का एक उत्पाद है। यह मस्तिष्क, और कई संवेदी संरचनाओं जैसे कि नेत्र, कान, नाक और मुख का आवास होता है। मनुष्यों में ये संवेदी संरचनाएँ चेहरे के कंकाल का भाग होती हैं।

करोटि के कार्यों में मस्तिष्क की सुरक्षा, त्रिविम दृष्टि की अनुमति देने के लिए नेत्रों के बीच की दूरी तय करना, और कानों की स्थिति को ठीक करना शामिल है ताकि ध्वनि की दिशा और दूर के ध्वनि की स्थानीयकरण को सक्षम किया जा सके। कुछ पशुओं में, जैसे शृंग वाले खुरदार, में शृंगों के लिए सहायता (ललाटास्थि पर) प्रदान करके एक रक्षात्मक कार्य भी होता है।

## सन्दर्भ
# छेनी

**छेनी** (Chisel) एक हाथ का औजार है जिसका उपयोग फर्नीचर बनाने में तथा पत्थर और धातु का कार्य करने वाले लोग करते है। **छेनी** एक हाई कार्वन स्टील की बनी होती है। हिन्दी में लकड़ी पर काम करने के लिए प्रयुक्त छेनियों को प्रायः **रुखानी** कहते हैं।

हाथ के बल से कटाई करने के प्रसाधनों में छेनियाँ प्रमुख हैं। सीधी छेनियों को चौरासी ( Firmer chisel) और गोल, अधगोल और J आकार की छेनियों को रुखानी (Gouge) कहते हैं। इनकी नोकें और बनावट भिन्न भिन्न प्रकार की होती है। बढ़ई और फिटरों की छेनियाँ भिन्न भिन्न प्रकार की होती है।

## रुखानी

विभिन्न प्रकार की रुखानी तथा मुंगरी
## पत्थर और कंक्रीट पर काम करने के लिये प्रयुक्त छेनियाँ

* पत्थर के लिये
* मूर्तिकला के लिये
*

## सन्दर्भ
# दाढ़

| *दाढ़* |
| --- |
|  निचली अकल दाढ़, निकाले जाने के बाद |
|  निचली दाई ओर के मानव दाँत, ऊपर से देखने पर |
| विवरण |
| लातिनी | *dentes molares* |
| अभिज्ञापक |
| ग्रे |
p.1118 |
| टी ए |
A05.1.03.007 |
| एफ़ एम ए |
55638 |
| शरीररचना परिभाषिकी |

**दाढ़** (molar) कुछ प्राणियों के मुँह में पीछे की ओर स्थित चपटी सतह वाले और बड़े दाँत होते हैं जो मुख्य रूप से खाना चबाने में खाने को रगड़ या पीसकर तोड़ने या महीन करने के काम आते हैं। यह सबसे अधिक स्तनधारियों में विकसित होते हैं।

१० वर्षीय बच्ची की पहली टूटी दाढ़
बच्चो की टूटी दाढ़
## इन्हें भी देखें

* दाँत
* कृंतक दाँत

## सन्दर्भ
# जबड़ा

मानव जबड़े का निचला हिस्सा
**जबड़ा** या **हनु** (अंग्रेजी: jaw, जॉ) किसी प्राणी के मुँह के प्रवेश-क्षेत्र पर स्थित उस ढाँचे को बोलते हैं जो मुंह को खोलता और बंद करता है और जिसके प्रयोग से खाने को मुख द्वारा पकड़ा जाता है तथा (कुछ जानवरों में) चबाया जाता है। मानव समेत बहुत से अन्य जानवरों में जबड़े के दो हिस्से होते हैं जो एक दूसरे से कब्ज़ा (हिन्ज) के ज़रिये जुड़े होते हैं जिसके प्रयोग से जबड़ा ऊपर-नीचे होकर मुख खोलता है या बंद करता है। ऐसे प्राणियों में खाद्य सामग्री चबाने या चीरने के लिए जबड़ों में अक्सर दांत लगे होते हैं। इसके विपरीत बहुत से कीटों के जबड़े मुख के दाई-बाई तरफ़ लगे दो छोटे शाखनुमा अंग होते हैं जो चिमटे की तरह खाना पकड़कर उनके मुख तक ले जाते हैं।

## हनु के दो अर्थ

ध्यान दें कि संस्कृत का 'हनु' शब्द 'जबड़े' के साथ-साथ कुछ सन्दर्भों में 'गाल' का अर्थ भी रखता है। इसी शब्द से हनुमान का नाम उत्पन्न हुआ है और इसका अर्थ है 'टूटे/घाव-लगे जबड़े वाले'। कथानुसार जब हनुमान ने सूरज पकड़ लिया था तो इन्द्र ने उनके गाल पर वज्र दे मारा था।

## जबड़ों का क्रम-विकास

अतिप्राचीनकाल में जानवरों के जबड़े नहीं थे। लैमप्री जैसी कुछ रूढ़ीरूप मछलियों में अब भी जबड़े नहीं होते, लेकिन लैमप्रियों के मुंह के अन्दर उपास्थि (कार्टिलेज) के कुछ चाप (आर्च) होते हैं जो उनके क्लोम (गिल) को ढाँचीय सहारा देते हैं। माना जाता है कि आज से लगभग ४० करोड़ साल पूर्व यही ढाँचे क्रम विकसित (ईवॉल्व) होकर विश्व के पहले जबड़े बन गए।

## कुछ जबड़ों की तस्वीरें

* एक चींटी का चिमटी-नुमा जबड़ा
* महान श्वेत हाँगर (शार्क) का जबड़ा
* मोरे ईलों के दो जबड़े - बाहरी जबड़ा मुख में और एक भीतरी जबड़ा ग्रास को पकड़कर ग्रासनाल में धकेलने के लिए

## इन्हें भी देखें

* दांत
* मुख

## सन्दर्भ
# लैंगिक द्विरूपता

महिला (बाएं) अर पुरुष (दाएं), *कॉमन फ़ेज़ेंट* , ने दो लिंगों के बीच रंग और आकार के बिस्मथ का एक उदाहरण साझा किया।
**लैंगिक द्विरूपता** या **लैंगिक विषमरूपता** (अंग्रेज़ी: Sexual dimorphism) जीव के जैविक गुणों में पुरुष सदस्यों और महिला सदस्यों के आकार और आकार में विविधता होती है। ई चिरई, किरुना और पावला भी पेड़ों में पाए जाते हैं। एक समान संपत्ति वाले जीव की प्रजाति को विषैला (यौन रूप से मंदक) प्रजाति कहा जाता है।

## बाहरी कड़ियाँ
# उड़न गिलहरी

| उड़न गिलहरी Flying squirrel |
| --- |
|  |
| नमदाफा उड़न गिलहरी |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| गण: | कृंतक (Rodentia) |
| कुल: | स्क्यूरिडी (Sciuridae) |
| उपकुल: | स्क्यूरिनी (Sciurinae) |
| वंश समूह: | **टॅरोमायइनि** ब्रैन्ट, १८५५ |
| प्रजाति |
| *ऍअरटिस*
*ऍअरोमिस*
*बॅलोमिस*
*बिस्वमोयॉप्टॅरस*
*इओग्लॉकोमिस*
*युपटौरस*
*ग्लॉकोमिस*
*हायलॉपटिस*
*निओपटिस*
*इओमिस*
*पॅटौरिलस*
*पॅटौरिस्टा*
*पॅटिनोमिस*
*टॅरोमिस*
*टॅरोमिसकस*
*ट्रोगॉप्टॅरस* |

**उड़न गिलहरी** (Flying squirrel), जो वैज्ञानिक भाषा में **टेरोमायनी** (Pteromyini) या **पेटौरिस्टाइनी** (Petauristini) कहलाये जाते हैं, कृंतक (रोडेंट, यानि कुतरने वाले जीव) के परिवार के जंतु हैं जो पाल-उड़ान (ग्लाइडिंग) की क्षमता रखते हैं। इनकी विश्व भर में ४४ जीववैज्ञानिक जातियाँ हैं जिनमें १२ जातियाँ भारत में पाई जाती हैं।

## जीवनकाल

वनों में इनका जीवनकाल लगभग ६ वर्ष का होता है लेकिन बन्दी अवस्था में (जैसे चिड़ियाघर में) इनका जीवनकाल १५ साल तक का हो सकता है। परभक्षियों की वजह से शावकों की मृत्यु दर काफ़ी ऊँची होती है। प्राय: यह प्राणी निशाचर होता है।

## विवरण

इस प्राणी के आगे और पीछे के पैरों के बीच खाल की एक झिल्ली होती है। यह एक पेड़ से दूसरे पेड़ में जाने के लिए अपने पैर फैलाकर कूद जाते हैं और उड़ने वाले पशु-पक्षियों की तरह दूर तक चले जाते हैं, लेकिन यह अपने पैर फैलाकर ग्लाइड करते हैं, उड़ते नहीं हैं।

## भारत में पाई जाने वाली जातियाँ

भारत में उड़न गिलहरी की १२ जातियाँ पाई जाती हैं जो इस प्रकार हैं:

1. कश्मीरी उड़न गिलहरी (Kashmir flying squirrel, *Eoglaucomys fimbriatus*)
2. रंगबिरंगी उड़न गिलहरी (Particolored flying squirrel, *Hylopetes alboniger*)
3. ट्रैवैन्कोर उड़न गिलहरी (Travancore flying squirrel, *Petinomys fuscocapillus*)
4. बालदार पैरों वाली उड़न गिलहरी (Hairy-footed flying squirrel, *Belomys pearsonii*)
5. नमदाफा उड़न गिलहरी (Namdapha flying squirrel, *Biswamoyopterus biswasi*)
6. चित्तीदार विशाल उड़न गिलहरी (Spotted giant flying squirrel, *Petaurista elegans*)
7. हॉजसन की विशाल उड़न गिलहरी (Hodgson's giant flying squirrel, *Petaurista magnificus*)
8. भूटानी विशाल उड़न गिलहरी (Bhutan giant flying squirrel, *Petaurista nobilis*)
9. भारतीय विशाल उड़न गिलहरी (Indian giant flying squirrel, *Petaurista philippensis*)
10. लाल विशाल उड़न गिलहरी (Red giant flying squirrel, *Petaurista petaurista*)

उपर्युक्त १० जातियों के अलावा हाल ही में भारत में दो और जातियाँ पाई गई हैं जो इस प्रकार हैं:-

1. मेनचुका विशाल उड़न गिलहरी (Mechuka giant flying squirrel) (*Petaurista mechukaensis*)
2. मिशमी पर्वत की विशाल उड़न गिलहरी (Mishmi Hills giant flying squirrel) (*Petaurista mishmiensis*)

## सन्दर्भ

## बाहरी कड़ियाँ

* उड़ने वाली गिलहरी
# पराबैंगनी

चित्र:SOHO EIT ultraviolet corona image.gifसूर्य प्रभामंडल की मिथ्या वर्ण छाया, जो कि गहन पराबैंगनी प्रकाश में 17.1 नैनोमीटर पर अत्यंत पराबैंगनी छायांकन दूरबीन उपकरण से सौर्य एवं हैलियोस्फेरिक वेधशाला (SOHO) अंतरिक्ष वाहन से लिया गया था।
 पृथ्वी की पराबैंगनी छायांकन, जो कि चंद्रमा से अपोलो 16 अंतरिक्ष यात्रियों द्वारा लिया गया था
**पराबैंगनी किरण** (**पराबैंगनी** लिखीं जाती हैं) एक प्रकार का विद्युत चुम्बकीय विकिरण हैं, जिनकी तरंग दैर्घ्य प्रत्यक्ष प्रकाश से छोटी हो एवं कोमल एक्स किरण से अधिक हो। इनकी ऐसा इसलिए कहा जाता है, क्योंकि, इनका वर्णक्रम लिए होता है विद्युत चुम्बकीय तरंग जिनकी आवृत्ति मानव द्वारा दर्शन योग्य बैंगनी वर्ण से ऊपर होती हैं।परा का मतलब होता है कि इस से अधिक अर्थात् बैगनी से अधिक आवृत्ति की तरंग।

```
पृथ्वी द्वारा सूर्य से पाए गए विकिरण का भाग होतीं हैं। अधिकतर मानव इनके प्रभाव से परिचित होते हैं, जो कि सौर्य जलन या sunburn होता है। पराबैंगनी वर्णक्रम के बहुत से अन्य प्रभाव भी होते हैं, जिनमें लाभदायक एवं हानिकारक, दोनों ही संयुक्त हैं।
```

## खोज

इनकी खोज इस प्रेक्षण से बहुत कुछ जुङी हुई हैं, कि रजत नीरेय लवण (सिल्वर क्लोराइड) धूप पङने पर काले पङ जाते हैं। 1801 में जोहन्न विल्हैम रिटर ने एक विशिष्ट प्रेक्षण किया, कि बैंगनी प्रकाश के परे (ऊपर) अप्रत्यक्ष किरणें, रजत नीरेय के लवण में भीगे कागज को काला कर देतीं है। उसने उन्हें डी-ऑक्सिडाइजिंग किरणें कहा जिससे कि उनकी रसायनीय क्रियाओं पर बल दिया जा सके साथ ही इन्हें वर्णक्रम के दूसरे सिरे पर उपस्थित ऊष्म किरणों से पृथक पहचाना जा सके। कालांतर में एक सरल शब्द रासायनिक किरणें प्रयोग हुआ। जो कि उन्नीसवीं शताब्दी तक चला, जब जाकर दोनों के ही नाम बदले और **पराबैंगनी*एवंअधोरक्त'* कहलाए।

## शब्द की उत्पत्ति

नाम **बैंगनी से परे**  यानी पराबैंगनी इसलिए पङा क्योंकि ये प्रत्यक्ष प्रकाश की सर्वाधिक आवृत्ति एवं न्यूनतम तरंग दैर्घ्य वाले बैंगनी से भी अधिक आवृत्ति वाली,साथ ही ; कम तरंग दैर्घ्य वाली होतीं हैं। इन्हें अँग्रेजी़ में **अल्ट्रा वॉयलेट रेय्ज़** कहा जाता है।

|  |
| --- |
| **रेडियो वर्णक्रम** |
| अत्यधिक निम्न आवृत्ति (ELF) | परम निम्न आवृत्ति (SLF) | अत्यन्त निम्न आवृत्ति (ULF) | अति निम्न आवृत्ति (VLF) | निम्न आवृत्ति (LF) | मध्यम आवृत्ति (MF) | उच्चावृत्ति (HF) | अत्योच्चावृत्ति (VHF) | अत्यन्त उच्चावृत्ति (UHF) | परम उच्चावृत्ति (SHF) | अत्यधिक उच्चावृत्ति (EHF) |
| 3 Hz | 30 Hz | 300 Hz | 3 किलो हर्ट्ज़ | 30 किलो हर्ट्ज़ | 300 किलो हर्ट्ज़ | 3 मैगा हर्ट्ज़ | 30 मैगा हर्ट्ज़ | 300 मैगा हर्ट्ज़ | 3 गीगा हर्ट्ज़ | 30 गीगा हर्ट्ज़ |
| 30 Hz | 300 Hz | 3 किलो हर्ट्ज़ | 30 किलो हर्ट्ज़ | 300 किलो हर्ट्ज़ | 3 मैगा हर्ट्ज़ | 30 मैगा हर्ट्ज़ | 300 मैगा हर्ट्ज़ | 3 गीगा हर्ट्ज़ | 30 गीगा हर्ट्ज़ | 300 गीगा हर्ट्ज़ |
# कार्बोहाइड्रेट

Hdhyरासायनिक रुप से **कार्बोहाइड्रेट्स** पालिहाइड्राक्सी एल्डिहाइड या पालिहाइड्राक्सी कीटोन्स होते हैं तथा स्वयं के जलीय अपघटन के फलस्वरुप पालिहाइड्राक्सी एल्डिहाइड या पालिहाइड्राक्सी कीटोन्स देते हैं।’’ **कार्बोहाइड्रेट्स**, कार्बनिक पदार्थ हैं जिसमें कार्बन, हाइड्रोजन व आक्सीजन होते है। इसमें हाइड्रोजन व आक्सीजन का अनुपात जल के समान होता है। कुछ कार्बोहाइड्रेट्स सजीवों के शरीर के रचनात्मक तत्वों का निर्माण करते हैं जैसे कि सेल्यूलोज, हेमीसेल्यूलोज, काइटिन तथा पेक्टिन। जबकि कुछ कार्बोहाइड्रेट्स उर्जा प्रदान करते हैं, जैसे कि मण्ड, शर्करा, ग्लूकोज़, ग्लाइकोजेन. कार्बोहाइड्रेट्स स्वाद में मीठा होते हैं। यह शरीर मे शक्ति उत्पन्न करने का प्रमुख स्रोत है। शरीर को शक्ति और गर्मी प्रदान करने के लिए चर्बी की भांति यह कार्य करता है। कार्बोहाइड्रेट्स चर्बी की अपेक्षा शरीर मे जल्दी पच जाते है। शरीर को कार्बोहाइड्रेट्स दो प्रकार से प्राप्त होते है, पहला माड़ी अर्थात स्टार्च तथा दूसरा चीनी अर्थात शुगर। गेहूं, ज्वार, मक्का, बाजरा, मोटे अनाज तथा चावल और दाल तथा जड़ो वाली सब्जियो मे पाए जाने वाले कार्बोहाइड्रेट्स को माड़ी कहा जाता है। केला, अमरूद, गन्ना, चुकंदर, खजूर, छुआरा, मुनक्का, अंजीर, शक्कर, शहद, मीठी सब्जिया, सभी मीठी खाद्य से प्राप्त होने वाले कार्बोहाइड्रेट्स अत्यधिक शक्तिशाली और स्वास्थ्य के लिय लाभदायक होते है परन्तु इनकी अधिकता अनेक खतरनाक जानलेवा रोगो को भी जन्म देती है जिसमे प्रमुख रूप से अजीर्ण, मधुमेह, अतिसार रोग होते है। इसमे अत्यधिक वजन बढ जाने से भी जीवन को खतरा उत्पन्न हो जाता है।

## प्रकार

```
ये तीन प्रकार के होते हैं -
```

(1) **मोनोसैकराइड्स** - ये सरल कार्बोहाइड्रेट होते हैं। इनका जलीय अपघटन संभव नहीं होता है। ये आधारभूत कार्बोहाइड्रेट होते हैं।ये जल में विलेय होते हैं। जैसे- पेण्टोज, हेक्सोज (ग्लूकोज) आदि।

(2) **ओलिगोसैकराइड्स** - ये 2 से 10 मोनोसैकराइड्स के संगठन से बनते हैं। जैसे - सुक्रोज, माल्टोज, लैक्टोज आदि।

(3) **पालिसैकराइड्स** - यह 10 से लेकर 1000 या उसे भी अधिक मोनोसैकराइड्स से बनते हैं। ये पानी में अविलेय होते हैं। जैसे - स्टार्च, सेल्यूलोज, ग्लाइकोजन, काइटिन आदि।

## कार्य तथा महत्व

(1) पादप कोशिका के चारों ओर सेल्यूलोज पाई जाती हैं।

(2) जंतुओं तथा पौधों में भोजन ग्लाइकोजन तथा स्टार्च के रूप में संग्रहित होता है।

(3)कार्बोहाइर्डे‌ट का मुख्य कार्य शरीर को ऊर्जा प्रदान करना होता है।

(4) यह शरीर को शक्ति और गर्मी प्रदान करने के लिए चर्बी की भांति कार्य करता है।

(5) जन्तुओं तथा मानवो में ग्लूकोज और ग्लायकोजन के रूप में ऊर्जा का भंडार करता है।

## वर्गीकरण

* शर्करा (sugars)
* ओलिगोसैकैराइड (oligosaccharides)
* बहुशर्कराइड (पॉलिसैकेराइड)

The major dietary carbohydrates| Class (DP\*) | Subgroup | Components |
| --- | --- | --- |
| Sugars (1–2) | Monosaccharides | Glucose, galactose, fructose, xylose |
| Disaccharides | Sucrose, lactose, maltose, trehalose |
| Polyols | Sorbitol, mannitol |
| Oligosaccharides (3–9) | Malto-oligosaccharides | Maltodextrins |
| Other oligosaccharides | Raffinose, stachyose, fructo-oligosaccharides |
| Polysaccharides (>9) | Starch | Amylose, amylopectin, modified starches |
| Non-starch polysaccharides | Cellulose, hemicellulose, pectins, hydrocolloids |

DP \* = Degree of polymerization

## इन्हें भी देखें

* शर्करा (sugars)

## बाहरी कड़ियाँ

* Sugar – A Sweet Indian Gift to the World
# स्तंभास्थि

रैकून की स्तंभास्थि.
**स्तंभास्थि** (अंग्रेजी:baculum) जिसे **शिश्नास्थि** या **लिंग की हड्डी**, भी कहा जाता है प्रायः सभी स्तनधारियों के शिश्न में पायी जाती है। परन्तु यह मनुष्यों, अश्व परिवार के सदस्यों (घोडा़, गधा आदि), शिशुधानी वाले जीवों (कंगारू), शशक परिवार के सदस्यों (खरगोश, खरहा) और लकड़बग्घों मे अनुपस्थित होती है। इसका प्रयोग संभोग के लिए किया जाता है और अलग प्रजातियों मे इसका आकार और आकृति अलग अलग होती है।

इसकी विशेषताओं का उपयोग कभी कभी प्रजातियों के बीच अंतर करने के लिए किया जाता है। बड़े उत्तरी मांसाहारी जानवरों जैसे वॉलरस आदि की एक चमकाई हुई और नक़्क़ाशीदार स्तंभास्थि को अलास्काई संस्कृति मे **उसिक** (oosik) कहा जाता है। रैकून की स्तंभास्थि को कभी कभी किस्मत या यौनाकर्षण के लिए पहना जाता है।

## सन्दर्भ

## इन्हें भी देखें
# फीया

| फीया सामयिक शृंखला: अंत-मियोसीन – आधुनिक |
| --- |
|  |
| पीला-पेट फीया |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| गण: | कृंतक (Rodentia) |
| कुल: | स्क्यूरिडाए (Sciuridae) |
| उपकुल: | ज़ेरिनाए (Xerinae) |
| वंश समूह: | मारमोटिनाए (Marmotini) |
| वंश: | मारमोटा (Marmota) ब्लूमेनबाख़, १७७९ |
| जातियाँ |
|
१५ |

फीया
**फीया** एक प्रकार की बड़ी गिलहरी होती है। इसकी १५ जातियाँ ज्ञात हैं जो सभी **मारमोटा** जीववैज्ञानिक गण में आती हैं। कुछ जातियाँ पहाड़ी क्षेत्रों में रहती हैं, जैसे कि भारतीय उपमहाद्वीप के हिमालय, लद्दाख़ और देओसाई पठार; तिब्बत; यूरोप के ऐल्प्स पर्वत, कारपैथी पर्वत, पिरिनी पर्वत और अन्य क्षेत्र; उत्तर अमेरिका के रॉकी पर्वत, कास्केड पर्वत और अन्य क्षेत्र, इत्यादि। कुछ जातियाँ घासभूमि पसंद करती हैं और उत्तर अमेरिका की प्रेरी घासभूमि और एशिया व यूरोप की स्तेपी घासभूमि में निवास करती हैं। ध्यान दें कि उत्तर अमेरिका में मिलने वाला प्रेरी डॉग देखने में इस से मिलता जुलता है लेकिन वह मारमोटा गण में शामिल नहीं और जीववैज्ञानिक दृष्टि से फीया नहीं माना जाता।

## भारतीय उपमहाद्वीप में

भारत में फीया की दो जातियाँ मिलती हैं:

* हिमालय फीया (Himalayan marmot, जीववैज्ञानिक नाम: Marmota himalayana)
* सुनहरा फीया (Golden marmot, जीववैज्ञानिक नाम: Marmota caudata) - यह लम्बी-दुम फीया (Long-tailed marmot) भी कहलाता है

## आदतें

फीया ज़मीन में बने बिलों में रहना का आदि हैं हालांकि कुछ जातियाँ पत्थर के ढेरों में भी रहते हैं। फीये सर्दियों में शीतनिष्क्रियता (हाईबर्नेशन) दिखाते हैं। फीये आपस में सीटियों से एक-दूसरे से बात करते हैं और अक्सर एक-दूसरे को समीपी ख़तरों से सावधान करते रहते हैं। मुख्य रूप से फीये शाकाहारी हैं और घास, बेरियाँ, लाइकन, हरिता (मॉस), जड़ें और फूल खाते हैं।

## इन्हें भी देखें

* गिलहरी
* कृंतक (रोडेन्ट)

## सन्दर्भ
# भाई-भतीजावाद

**भाई-भतीजावाद** अथवा **नेपोटिज़्म** (nepotism) दोस्तवाद के बाद आने वाली एक राजनीतिक शब्दावली है जिसमें योग्यता को नजर अन्दाज करके अयोग्य परिजनों को उच्च पदों पर आसीन कर दिया जाता है। नेप्टोइज्म शब्द की उत्पत्ति कैथोलिक पोप और बिशप द्वारा अपने परिजनों को उच्च पदों पर आसीन कर देने से हुई। बाद में इस धारणा को राजनीति, मनोरंजन,व्यवसाय और धर्म सम्बन्धी क्षेत्रों में भी बल मिलने लगा।

## इन्हें भी देखें

* दोस्तवाद
* धन-तंत्र
* चोर-तंत्र

## सन्दर्भ

## बाहरी कड़ियाँ

* भारत और भाई-भतीजावाद की बीमारी
* भाई-भतीजावाद में जकड़ी ‘जाटलैंड’ की पॉलिटिक्स?